Hač do kónca 12. lětstotka bydlachu we wokolinje dźensnišeho města słowjanscy Obodritojo. Město same so w lěće 1229 k prěnjemu razej naspomni. W srjedźowěku bě Wismar hižo zahe – wot 1259 – ze sobustawom Hansy. Po Třicećilětnej wójnje přińdźe město pod šwedske knjejstwo, kotrež traješe hač do lěta 1803 (de jure samo do 1903). W Druhej swětowej wójnje so tež stare město ćežko přez bombowe nadpady wobškodźi.